 **РЕПУБЛИКА БЪЛГАРИЯ**

Министерство на здравеопазването

Регионална здравна инспекция – Благоевград

**(1796) ПРОЦЕДУРА ЗА ИЗДАВАНЕ НА СВИДЕТЕЛСТВО ЗА ИМУНИЗАЦИОННО СЪСТОЯНИЕ**

Издаване на свидетелство за имунизационно състояние. Издава се от РЗИ Благоевград въз основа на данните от имунизационния паспорт.

**На основание на:**

Наредба № 15 от 2005 г. за имунизациите в Република България - чл. 26, т. 6

**Цел на процедурата:**

Указва реда и условията за издаване на свидетелство за имунизационно състояние.

**Предмет:**

Свидетелство за имунизационно състояние се издава по искане на заинтересованото лице, за да послужи пред здравните органи.

**Заявител на услугата:**

Физически лица с потребност от административния акт.

**Необходими документи:**

1. Заявление до директора на РЗИ Благоевград – по образец.

2. Документ, удостоверяващ имунизационното състояние /имунизационен паспорт, лична амбулаторна карта, здравно осигурителна книжка/, който трябва да е с подпис и печат от лекаря, извършил имунизациите и реимунизациите или от лицето извършило препис от тези имунизации.

3. Документ за платена държавна такса, съгласно Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето.

Съобразно наличните технически възможности на заявителя, писменото заявление и приложенията към него могат да се подадат по:

* Електронен път на адрес: rzibl@rzibl.org
* Чрез лицензиран пощенски оператор на адрес: гр. Благоевград, ул. „Братя Миладинови“ № 2 (разходите за доставка са за сметка на заявителя на услугата);
* В Центъра за административно обслужване на ул. „Братя Миладинови“ № 2

**Вътрешен ход на процедурата:**

След входиране на документите, удостоверяващи имунизационното състояние и документ за платена такса, преписката се насочва за резолюция от Директора на инспекцията. В съответствие с резолюцията на директора преписката се насочва към Директор на дирекция „Надзор на заразните болести“. Директорът на дирекция „НЗБ“ определя служител, който изготвя свидетелството за имунизационно състояние.

В случай, че лицето не предоставя данни за имунизационно състояние в заявлението се заявява желание за издирване на имунизационното състояние в архива на РЗИ – Благоевград, който разполага с имунизационни журнали от 1978 г. до 2000 г./първо полугодие на 2000 г./.

Свидетелството се изготвя в два екземпляра и след подпис от директора на РЗИ се предава в звеното за административно обслужване, където се предава лично от заявителя или от упълномощено от него лице.

Вторият екземпляр от свидетелството се съхранява в дирекция „Надзор на заразните болести”.

**Отказ за издаване на свидетелство за имунизационно състояние:**

При липса на данни в архива на РЗИ - Благоевград за имунизационното състояние на лицето и при непредставяне на документи, удостоверяващи имунизационното състояние, се прави отказ за издаване на свидетелство за имунизационно състояние.

**Срок за предоставяне на услугата:**

7 дни от подаване на заявлението

**Такса:**

10 лв. държавна такса съгласно Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето.

**Начин на плащане:**

Таксата може да се плати:

* В брой на място в звеното за административно обслужване с адрес гр. Благоевград, ул. “Братя Миладинови” № 2 с работно време от 8,30ч до 17,00ч. Когато в служебните помещения има потребители на административни услуги в края на обявеното работното време, работата на звеното продължава до приключване на тяхното обслужване, но не повече от два астрономични часа след обявеното работно време.
* С банков превод, като задължително се посочи основанието за плащане т.е. административната услуга.

**Срок на действие на документа:**

Безсрочно

**Образци и формуляри:**

Заявление по образец

**Банковата сметка на РЗИ-Благоевград се намира на уеб сайта в рубриката** [**«Контакти»**](https://www.rzibl.org/?page_id=371)

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: [rzibl@rzibl.org](mailto:rzibl@rzibl.org)

www.rzibl.org